**Ministru kabineta noteikumu projekta** **“Grozījumi Ministru kabineta 2013.gada 2.aprīļa noteikumos Nr.181 “Norvēģijas finanšu instrumenta 2009.–2014.gada perioda programmas “Inovācijas “zaļās” ražošanas jomā” īstenošanas kārtība”** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2013.gada 2.aprīļa noteikumos Nr.181 “Norvēģijas finanšu instrumenta 2009.-2014.gada perioda programmas “Inovācijas “zaļās” ražošanas jomā” īstenošanas kārtība” (turpmāk – noteikumu projekts) izstrādāts, pamatojoties uz 2016.gada 28.septembrī veiktajiem grozījumiem Norvēģijas finanšu instrumenta 2009.-2014.gada perioda programmas “Inovācijas “zaļās’’ ražošanas jomā (turpmāk – programma) līgumā (noslēgts 2013.gada 21.februārī starp Norvēģijas Ārlietu ministriju un Latvijas Republikas Finanšu ministriju).Tiesību akta izdošanas tiesiskais pamats ir Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gadam perioda vadības likuma (2012.gada 26.janvāra redakcijā) 8.panta pirmās daļas 10.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013.gada 2.aprīļa noteikumi Nr.181 “Norvēģijas finanšu instrumenta 2009.-2014.gada perioda programmas “Inovācijas “zaļās” ražošanas jomā” īstenošanas kārtība” (turpmāk – noteikumi Nr.181) reglamentē programmas ieviešanu atbilstoši 2011.gada 11.februāra donorvalsts noteikumiem par Norvēģijas finanšu instrumenta ieviešanu 2009.-2014.gadā (turpmāk – donorvalsts noteikumi) un ir sagatavots ar mērķi nodrošināt programmas īstenošanu atbilstoši progammas līguma un donorvalsts noteikumu aktualizētajiem nosacījumiem. Programma ir jāīsteno ne vēlāk kā līdz 2017.gada 31.decembrim.Ar 2016.gada 28.septembrī veiktajiem grozījumiem programmas līgumā un tā pielikumos ir pārdalīts finansējums starp programmas aktivitātēm, lai nodrošinātu programmas īstenošanu, labās prakses pārņemšanu esošā perioda īstenošanai un, plānojot jauno periodu, stiprinātu sadarbību starp citiem Norvēģijas finanšu instrumenta saņēmējvalstu programmas apsaimniekotājiem vai līdzīgām iestādēm saņēmējvalstīs un Norvēģijā, kā arī starptautiskām organizācijām. Būtiski ir palielināts pieejamais finansējums divpusējo attiecību stiprināšanai starp Latvijas un donorvalsts institūcijām, Latvijas Republikā un donorvalstī reģistrētiem komersantiem, zinātniskajām institūcijām, biedrībām un nodibinājumiem. Lai stiprinātu divpusējās sadarbības attiecības un veicinātu sadarbības tīkla veidošanos, pieredzes, zināšanu, tehnoloģiju un labākās prakses piemēru apmaiņu, gala labuma guvēji varēs iesniegt pieteikumus dalībai divpusējās sadarbības fonda atbalsta pasākumā. Lai nodrošinātu efektīvu finansējuma apguvi divpusējo attiecību stiprināšanai un paredzētu skaidrus nosacījumus atbalsta piešķiršanai, saņemšanai un izlietošanai, ir precizēts regulējums noteikumu II nodaļā “II Programmas divpusējās sadarbības fonda īstenošanas kārtība un atbalsta saņēmēji”.Atbilstoši 2014.gada 1.jūlija donorvalstu noteikumu grozījumiem arī starptautiskās organizācijas var piedalīties sadarbības tīkla veidošanas, pieredzes, zināšanu, labās prakses piemēru apmaiņas pasākumos programmu jomu ietvaros. Ievērojot minēto, noteikumu projekts paredz iespēju īstenot programmas divpusējās sadarbības pasākumus arī ar starptautiskajām organizācijām, tādejādi paplašinot divpusējā sadarbības fonda mērķa grupu loku.Atbilstoši programmas līguma 2.pielikuma 6.punktam, iepriekš noteiktā projekta ietvaros tiek īstenotas 3 galvenās aktivitātes un viena no tām ir donorvalsts partneru aktivitātes, lai nodrošinātu sadarbības attiecību veidošanos un ekspertu pakalpojumus donorvalstu partnera biznesa un tehnoloģiju attīstībai. Noteikumu Nr.181 45.2.apakšpunktā ir paredzēts Norvēģijas industriālās attīstības korporācijas “SIVA” (turpmāk – SIVA) pieaicināto ekspertu fonds EUR 298 000 apmērā. Līdz šim noteikumu Nr.181 regulējums paredz segt tikai tās izmaksas, kas saistītas ar donorvalsts partnera SIVA ekspertu piesaisti, tiem paredzēto atlīdzību un komandējuma izmaksas, kā arī sertificēta auditora atzinuma izmaksas. Ņemot vērā Zaļo Tehnoloģiju inkubatora veiksmīgi īstenoto sadarbību ar SIVA un balstoties uz tās pieredzi, palīdzot citiem attīstīt biznesus donorvalstī, iepriekš noteiktā projekta ietvaros pirmsinkubācijas un inkubācijas atbalsta saņēmējiem tiek rīkotas apmācības ar mērķi apmācīt tos un veicināt sadarbības veidošanos starp Latvijas Republikā un donorvalstī reģistrētiem komersantiem, zinātniskajām institūcijām, biedrībām un nodibinājumiem, donorvalstu institūcijām. Lai veicinātu šādu pasākumu rīkošanu, ir nepieciešams precizēt regulējumu, piešķirot SIVA tiesības rīkot un attiecināt ar tā rīkošanu saistītos izdevumus no esošā iepriekš noteiktā projekta ietvaros paredzētā SIVA pieaicināto ekspertu fonda. Pamatojoties uz spēkā esošo regulējumu noteikumos Nr.181 par pirmsinkubācijas fondu, ir paredzēta minimālā pirmsinkubācijas atbalsta summa sākot no EUR 5 000 un maksimālā atbalsta summa EUR 10 000. Pirmsinkubācijas atbalsts tiek sniegts saskaņā ar *de minimis* normatīvo regulējumu un ir ar 100% atbalsta intensitāti. Ņemot vērā Zaļo Tehnoloģiju inkubatora līdzšinējo pieredzi, ne visi pirmsinkubācijas klienti vēlas un viņiem nav nepieciešami pakalpojumi EUR 5 000 vērtībā, tāpēc tiek ierosināts grozīt atbalsta apmēru, nosakot maksimālo atbalsta summu pirmsinkubācijas pakalpojumiem. Lai efektīvāk izmantotu programmas finansējumu un palielinātu rezultatīvos rādītājus, steidzami nepieciešams veikt šādus grozījumus:1. Lai veicinātu programmas īstenošanu un nodrošinātu labās prakses apmaiņu starp citiem Norvēģijas finanšu instrumenta saņēmējvalstu programmas apsaimniekotājiem un līdzīgām iestādēm, un starptautiskām organizācijām, kā arī veicinātu kvalitatīvu projektu īstenošanu, t.sk. nodrošinātu programmas līdzekļu apguvi, ir nepieciešams veikt grozījumus šajos noteikumos, palielinot pieejamo budžetu divpusējās sadarbības pasākumu organizēšanai un precizējot regulējumu šī fonda izmantošanai un atbalsta saņemšanai (Noteikumu projekta 1. 2., 3., 4., 5., 6., 7., 8., 9., 10., 11., 12., 13., 14., 15., 16., 17., 18. un 19.punkts );2. Lai veicinātu iepriekš noteiktā projekta sekmīgu īstenošanu un palielinātu veiksmīgas sadarbības veidošanos starp Latvijas Republikā un donorvalstī reģistrētiem komersantiem, zinātniskajiem institūtiem, biedrībām un nodibinājumiem, donorvalsts institūcijām, ir precizētas attiecināmās izmaksas no SIVA pieaicināto ekspertu fonda, paredzot ne tikai segt donorvalsts ekspertu izmaksas, bet arī segt izmaksas, kas saistītas ar apmācību rīkošanu, kas vērstas uz sadarbības veidošanu starp Latvijas un donorvalsts komersantiem un institūcijām komercdarbības tālākai attīstīšanai (Noteikumu projekta 20.punkts). |
| 3. | Projekta izstrādē iesaistītās institūcijas | Noteikumu projekts ir izstrādāts sadarbojoties ar programmas donorvalsts partneri Norvēģijas Karalistes valsts uzņēmumu „Innovation Norway”, kā arī Latvijas Investīciju un attīstības aģentūru. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikā un donorvalstī reģistrēti komersanti, zinātniskie institūti, biedrības un nodibinājumi, starptautiskas organizācijas, donorvalstu institūcijas programmas atbalstāmajās jomās, projektu īstenotāji, ar kuriem noslēgti līgumi par programmas atbalstīto projektu īstenošanu, kas vēlas veidot sadarbību ar donorvalsts institūcijām un komersantiem. Ņemot vērā, ka veiktie grozījumi ir labvēlīgāki projektu īstenotājiem, tad izmaiņas noteikumos Nr.181 negatīvi neietekmēs nevienu no sabiedrības mērķa grupām. Tieši pretēji, tiks radīta labvēlīgāka vide biznesa attīstībai un sadarbības veidošanai ar donorvalsti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz tādas izmaiņas spēkā esošajā Noteikumu Nr.181 redakcijā, kuru rezultātā tiks veicināta sadarbība starp Latvijas un donorvalsts institūcijām, un paplašināts mērķa grupas loks, kas veicinās starptautisko sadarbību. Pārdalot finansējumu starp programmas aktivitātēm, programmas īstenošanai plānotais Latvijas valsts budžeta līdzfinansējums 10% apmērā no kopējā programmas budžeta nemainās.Noteikumu projekts neparedz tādas izmaiņas spēkā esošajā regulējumā, kura rezultātā paaugstinātos vai samazinātos administratīvais slogs potenciālajiem projekta iesniedzējiem. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Grozījumi skar bilateriālo aktivitāšu īstenošanā iesaistītās organizācijas, komersantu un iestādes.Noteikumu projekts citas sabiedrības grupas neietekmē. |
| 2. | Sabiedrības līdzdalība projekta izstrādē | Noteikumu projekts paredz labvēlīgākus nosacījumus atbalsta saņēmējiem salīdzinājumā ar spēkā esošajiem noteikumiem, tāpēc konsultācijas nav nepieciešams rīkot. Vienlaicīgi noteikumu projekts tiks ievietots Ekonomikas ministrijas tīmekļa vietnē |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta īstenošanā ir iesaistīta Ekonomikas ministrija kā programmas apsaimniekotājs un Latvijas Investīciju un attīstības aģentūru, kam ir deleģēti atsevišķi Ekonomikas ministrijas kā programmas apsaimniekotāja uzdevumi attiecībā uz programmas īstenošanu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru. |
| 3. | Cita informācija | Nav. |

*Anotācijas III, IV un V sadaļa - projekts šīs jomas neskar.*

Ministru prezidenta biedrs,

ekonomikas ministrs Arvils Ašeradens

Vīza: Valsts sekretārs Juris Stinka

16.03.2017 09.48

1192

S.Kalnmale, 67013022

Santa.Kalnmale@em.gov.lv